open-index/open-wikipedia-markdown huggingface dataset:
Hitodama

**Hitodama** (人魂) antas i Japansk mytologi å være sjelene til nylig avdøde, som tar form av mystiske ildkuler. Ordet *hitodama* er en kombinasjon av de japanske ordene *Hito*, som betyr «menneskelig», og *tama*, som betyr «sjel». De opptrer vanligvis som blek-blå, noen ganger grønne, sfærer med lange haler.

Hitodama finnes vanligvis nær gravplasser om sommeren i mørke skoger, hvor det sies at de bor. De dras mot mennesker med sterke psykiske krefter. De kan av og til også ses nær en syk eller døende person, som et syn av sjelen som forlater kroppen før den går over til «den andre siden». De fleste hitodama dør hen eller faller til bakken kort tid etter at de er blitt sett.

Hitodama ses på som litt plagsomme skøyere, men kan vanligvis ikke gjøre særlig mye skade. Som oftest består pekene deres i å føre reisende på avveie slik at de går seg bort. Noen japanske myter betrakter hitodama som et knep fra kitsune, som bruker sin «reve-ild» (kitsune-bi) til å lede reisende på villspor.

Spøkelsesaktige flammer blir i Japan også kalt *onibi* (鬼火) (demon-ild). På kinesisk kalles de *Guǐ huǒ* (Pinyin) eller *Gwäe Fo* (Kantonesisk).

Hitodama er det japanske motstykket til det engelske "Will o' the wisp".

## Hitodama i populærkultur
*Pokémonen Gastly er basert på hitodama.
*Poe-skapningene fra The Legend of Zelda er basert på hitodama.
*I anime, opptrer hitodama svevende nær karakterene når de følere seg deprimerte, skremmer andre karakterer, eller slår følge med spøkelser.
*Podoboo fra Mario-spillene er basert på hitodama.
*Hitodama figurerer også ofte som mindre fiender i mange japanske videospill, som for eksempel Pocky & Rocky og Ganbare Goemon.
*Pyreflies som opptrer i videospillet Final Fantasy X innehar lignende egenskaper som hitodama.
Masakazu Morita

**Masakazu Morita** (森田成一 *Morita Masakazu*, født 21. oktober, 1972 i Tokyo) er en japansk seiyū. Han er også programmvert for Bleach b-Station.

## Roller
* *[[BECK]]* – Hyoudou Masaru
* *[[Final Fantasy VII Advent Children]]*
* *[[Final Fantasy X]]* – Tidus
* *[[Final Fantasy X-2]]* – Tidus, Shuyin
* *[[Bleach (manga)|Bleach]]* – Ichigo Kurosaki
* *[[Gundam Seed Destiny]]* – Auel Neider
* *[[Kingdom Hearts (videospill)|Kingdom Hearts]]* – Tidus
* *[[Major (manga)|Major]]* – Toshiya Satou
* *[[Onmyou Taisenki]]* – Yakumo Yoshikawa
* *[[Ring ni kakero]]* (2003) TV-serie – Ryuji Takane
* *[[Saint Seiya|Saint Seiya Hades: Chapter Inferno]]* (2005) TV-serie – Pegasus Seiya
* *[[Sengoku Basara|Sengoku Basara 2]]* – Maeda Keiji

## Referanser


## Eksterne lenker
* 
* 
* 
*
Sydlige Sierra Madre

**Sydlige Sierra Madre** (spansk: *Sierra Madre del Sur*) er en fjellkjede i sydlige Mexico fra delstaten Michoacán gjennom Guerrero til Tehuantepec-eidet i Oaxaca. Den grenser mot Det transmeksikanske vulkanbeltet nord i Oaxaca, men det skiller seg ut fra denne kjeden lenger vest ved elva Balsas. Den høyeste toppen i fjellkjeden er 3703 meter over havet og befinner seg i Guerrero.

## Referanser


## Eksterne lenker
*
HFSU

**Det humanistiske fakultets studentutvalg** (**HFSU**) kan vise til:

*Det humanistiske fakultets studentutvalg (UiO) ved Universitetet i Oslo.
*Det humanistiske fakultets studentutvalg (UiB) ved Universitetet i Bergen.
Follo flyklubb

**Follo flyklubb** holder til ved Ski flyplass i Akershus. Flyklubben har vinterbase på Rakkestad flyplass. Klubben har per i dag ca. 100 medlemmer, hvorav om lag 70 er aktive flygere. Medlemstallet har holdt seg stabilt de siste årene. I SAS, NAS/Norwegian, Britannia Airways, Widerøe og Sundtair er det i dag flygere som startet sin utdannelse i Follo Flyklubb.
  
Follo flyklubb er medlem av Norges Luftsportforbund og Norges Idrettsforbund gjennom Akershus Idrettskrets. Klubben har de siste årene vært rangert som en av de mest aktive klubbene hva antall flytimer angår og blant annet utfører brannvaktflyvning i sommerhalvåret, et oppdrag som medlemmene i klubben deler på. Klubben assisterer også ved søk og redningstjeneste ved behov. 

Fallskjermhopping var tidligere en stor del av klubbvirksomheten, men den har blitt kraftig redusert grunnet harde restriksjoner. En del av klubbens mest rutinerte medlemmer har imidlertid fortsatt oppdrag for fallskjermklubbene på Østlandet. Flyklubbens flystripe, Ski flyplass, er 525 meter lang og 25 meter bred. Banen er ikke åpen for allmenn ferdsel. Bare klubben kan bruke denne, og dispensasjon blir kun gitt ved brannvakt, ambulanseoppdrag ol. Plassen ligger 400ft over havet, og landingsrunden blir fløyet i 1&nbsp;400ft.

## Flyflåte
Follo flyklubb disponerer én Piper PA28-161 LN-NAZ. 

Klubben har tidligere operert to-motors fly: Piper PA-34-200T Seneca II og Piper PA-23-250 Aztec. Ingen av disse opereres lenger av Follo flyklubb.

## Referanser


## Eksterne lenker
*
Ingrid Lorentzen

**Ingrid Lorentzen** (født 1972) er en norsk ballettdanser som har vært ballettsjef ved Den Norske Opera & Ballett siden 2012. I desember 2025 ble hun utnevnt til ridder av den franske *[[Ordre des Arts et des Lettres]]*.

## Liv og virke
Hun er utdannet ved Statens balletthøgskole i Oslo i (1988-89) og Svenska Balettskolan i Stockholm. I perioden 1992 til 1995 var hun frilanser og arbeidet med koreografer som Kjersti Alveberg, Patrick King og Arne Fagerholt. I årene 1995–97 var hun ansatt ved Skånes Dansteater i Malmö. 
I 1997 ble Ingrid Lorentzen medlem av Nasjonalballetten, og i 2000 ble hun utnevnt som solist. Hun har opptrådt i roller som Odette/Odile i Holmers’ *Svanesjøen*, tittelrollen i Alvebergs *Volven*, Sukkerfeen og Snødronningen i Bjørns *Nøtteknekkeren*, Mdm. de Tourvel i Grand-Maitres *Farlige Forbindelser*.  

Hun var oppnevnt som medlem av Norsk kulturråd i perioden 2009-2013, men gikk ut av rådet i 2011 da hun ble utnevnt til ballettsjef. Ingrid Lorentzen er juryleder for Den internasjonale Ibsenprisen fra 2019. Hun sitter i styret til Dextra Artes og til Telenors Kulturpris. Hennes inneværende (per 2025) åremål som ballettsjef ved Den Norske Opera og Ballett går fram til 2030. Avisen ''Subjekt'' kåret i 2022 Lorentzen til en av de 100 mektigste innen norsk kultur.

Hun er datter av lektorene Rutt Trøite Lorentzen og Harald Lorentzen. Hennes farmor var statsråd Annemarie Lorentzen. Lorentzen er samboer med komiker Otto Jespersen.

## Film
* 2003: *[[Lille frøken Norge]]* (barnefilm)

## Teater
* Prinsessen i Soldatens historie (1990)
* Tittelrollen i Kristin Lavransdatter i Nidarosdomen (1992, 1993, 1994, 1999)
* Hovedrollen i *Danseskolen* ved Trøndelag Teater (1994)
* Eva Linde i *Genanse og verdighet* ved Nationaltheatret (2000)
* *Kristinspelet* (2004)
* Solveig/Den grønnkledde i *[[Peer Gynt]]* ved Torshovteatret (2004)
* *Ein tanke slo meg her om dagen* (2008).

## Utmerkelser og priser
### Utmerkelser
*  Ridder av Ordre des Arts et des Lettres (2025)

### Priser
* 1998 Nominert til Heddaprisen for *Babels Barn*
* 2001 Dansekritikerprisen for sin medvikning i Brandstrups *Place Of Stone*
* 2004 Telenors kulturpris Grenseløs kommunikasjon

## Referanser


## Eksterne lenker
* 
*  Ingrid Lorentzen hos Den norske opera
*  Portrettintervju i ''Magasinet'' fra 2004
*  Elden Røros-spelet
Østlige Sierra Madre

**Østlige Sierra Madre** (Sierra Madre Oriental) er en fjellkjede i det nordøstlige Mexico. Fjellkjeden strekker seg om lag 1000 kilometer fra Coahuila syd gjennom Nuevo León, Tamaulipas, Texas, San Luis Potosí, Hidalgo til Puebla og Querétaro hvor den grenser mot Vestlige Sierra Madre og Det transmeksikanske vulkanbeltet. Høyeste toppen på fjellkjeden er Cerro del Potosí (3720 meter over havet).

## Referanser


## Eksterne lenker
*
Pierre Amine Gemayel

**Pierre Amine Gemayel**, eller *Pierre Gemayel junior*, kort *Pierre Amine*, **بيار أمين الجميل**; (født 24. september 1972 i Libanon, drept 21. november 2006 i Beirut), var en libanesisk politiker, advokat og maronittisk kristen. Gemayel var industriminister da han ble myrdet.

Gemayel var medlem av Kata'ib-partiet (også kalt Falangistpartiet) og sønn av den tidligere libaneske president Amine Gemayel og brorsønn av Bashir Gemayel (myrdet 1982). Gemayel ble oppkalt etter sin bestefar Pierre Gemayel, som kom levende fra et attentat i april 1975, da fire falangister ble drept. Den hendelsen var med på å utløse den libanesiske borgerkrig. Også hans kusine Maya ble drept ved et attentat som egentlig hadde Bachir som mål. Familien, som har sine røtter i småbyen Bikfaya, har vært aktiv i libanesisk politikk i generasjoner. 

Gemayel studerte jus ved Université Saint-Joseph i Beirut og i Paris. Etter studiene begynte han i sin fars advokatfirma. Den 25. september 1999 giftet han seg i Limassol på Kypros, med Patrica Daif. De fikk to sønner. Gemayel hadde en søster, Nicole, og en yngre bror, Samir.

Falangistene går for å være provestlige og antisyriske.

## Referanser


## Eksterne lenker
Quinton Fortune

**Quinton Fortune** (født 21. mai 1977) er en sørafrikansk fotballspiller. Han skrev under for Manchester United 1. august 1999. 

## Biografi
Fortune reiste fra Sør-Afrika da han var 14 år og flyttet til England der han spilte for Tottenham Hotspurs juniorlag, men han klarte aldri å nå seniornivå hos Tottenham. Etter dette flyttet han til Spania, og spilte for Atlético Madrid.

Manchester United FC kjøpte ham fra Atlético Madrid den 1. august 1999. Første gangen han spilte for klubben var mot Newcastle United den 30. august 1999.

Til å begynne med ble Fortune hentet til United som en som skulle overta etter Ryan Giggs, og var han var en tøff thought, og framfor alt en venstre-angripende midtbanespiller. Fortune viste seg imidlertid å være en dyktig og spesialisert utøver på mange områder på banen. Det var Fortunes styrke som forsvarer som Sir Alex Ferguson stole mest på, og Fortune ble ofte tatt i bruk som midt-forsvarsspiller eller en solid venstre-back.

Fortune ble sluppet av Manchester United i 2006. Han ble tilbudt en kontrakt med Celtic F.C., men godtok ikke lengden på kontrakten. Han ble også knyttet til Manchester City og Bolton Wanderers.

Bolton tok ham til «prøvespilling» sommeren 2006 og signerte med den etter han hadde imponert på sommerleiren deres i Sveits. 26. juli 2006 signerte han en ettårskontrakt med Bolton.

Fortune spiller også for , og spilte i verdensmesterskapene i 1998 og 2002.

Fortune har også en fotballklubb i Sør-Afrika kalt FC Fortune, nå kjent som Western Province United.

## Referanser


## Eksterne lenker
*
Mina

**Mina** kan referere til:
*Mina (navn), et kvinnenavn
*Mina (radioprogram), program på NRK P3, ledet av Mina Hadjian
*Mina (sanger), italiensk sanger
*Mina (Iloilo), en kommune på Filippinene
*mina (enhet), antikk gresk vekt- og mynt-enhet
Harold Faltermeyer

**Harold Faltermeyer** (født 5. oktober 1952 i München) er en tysk musiker, komponist og plateprodusent.

Han er mest kjent for filmmusikken til *[[The Running Man (film fra 1987)|The Running Man]]* (1987) og for melodien «Axel F» til en rollefigur i *[[Beverly Hills Cop]]*. Faltermeyer fikk en Grammy i 1986 for den filmmusikken. I 1990 produserte han plata *[[Behaviour]]* for Pet Shop Boys. Han har også sammen med Giorgio Moroder komponert musikk til filmen *[[Top Gun]]*.

## Referanser


## Eksterne lenker
* 
* 
*
Northrop F-20 Tigershark

**Northrop F-20 Tigershark** (opprinnelig **F-5G**) var et privat finansiert jagerfly konstruert og bygget av Northrop i USA fra 1975. Det var en videreutvikling av Northrop F-5 Freedom Fighter, og skulle fungere som en erstatning for dette flyet. Den ble kalt **F-5G**, som ble godkjent av USAF i mai 1981. USAF ga godkjenning for F-20 navnet i november 1982 og for kallenavnet *Tigershark* i mars 1983. Flyet var først og fremst tenkt som et eksportprosjekt, men ble vraket i 1982, da de fleste potensielle kjøperne valgte andre alternativer.

## Eksterne lenker
Sisu

**Sisu** er et finsk uttrykk for indre kraft og pågangsmot. Ulike organisasjoner og foretak anvender navnet.

* SISU slagverksensemble
* Den finske kjøretøysprodusenten Sisu Auto
** Sisu XA – En serie panservogner, produsert av Sisu Auto
** Sisu XA-180 – En variant av Sisu XA-serien

bat-smg:Sisu
Vale Royal

**Vale Royal** er et administrativt distrikt i Cheshire i England. Det har navn etter Vale Royal Abbey ved Whitegate, som var et av de største klostrene i England. Administrasjonssenteret er Winsford.

Distriktet ble opprettet 1. april 1974 ved sammenslåing av Northwich, Winsford, Northwich landdistrikt og deler av Runcorn landdistrikt. 

## Steder i distriktet

*Acton Bridge, Allostock, Alvanley, Anderton with Marbury, Antrobus, Aston
*Barnton, Bostock, Byley
*Comberbach, Crowton, Cuddington
*Darnhall, Davenham, Delamere, Dutton
*Frodsham
*Great Budworth
*Hartford, Helsby
*Kingsley
*Lach Dennis, Little Budworth, Little Leigh, Lostock Gralam, Lower Peover
*Manley, Marston, Moulton
*Norley, Northwich 
*Oakmere
*Rudheath, Rushton
*Sproston, Stanthorne, Sutton
*Tarporley
*Utkinton
*Weaverham, Whitegate and Marton, Whitley, Wimboldsley, Wincham, Winsford
Larry King

**Larry King** (tidligere **Lawrence Harvey Zeiger**; født 19. november 1933 i New York, død 23. januar 2021 i Los Angeles) var en amerikansk programleder og journalist som fram til 18. desember 2010 ledet talkshowet *[[Larry King Live]].*

## Liv og virke
### Bakgrunn
Larry Kings far var fra Østerrike-Ungarn og moren kom fra Det russiske keiserdømmet. Faren døde da Larry var ni år gammel og de måtte leve av sosial stønad til moren fikk arbeide som syerske i New York. King gikk aldri på college – etter en dårlig avgangseksamen fra high school begynte han å ta tilfeldige arbeidsoppdrag. Da han var 22 år gammel flyttet han fra Brooklyn til Florida.

### Karrière
King begynte som lokaljournalist i Florida i 1950-årene og ble deretter radiovert. I 1978 fikk han sitt eget program, *The Larry King Show*, hvor amerikanere fra hele landet kunne ringe og stille spørsmål til ukens gjest.

Etter etableringen av CNN ble han i 1985 vert i TV-programmet *Larry King Live*, hvis konsept minnet om radioshowet – bortsett fra at seere fra hele verden kunne ringe inn, idet showet også ble sendt på CNN International. Programmet var det første internasjonale TV-program av sitt slag. King var frem til 1994 leder av radioprogrammet parallelt.

King foretok drøye 40&nbsp;000 intervjuer i løpet av karrieren, blant annet med samtlige amerikanske presidenter i denne perioden siden Gerald Ford.

24. februar 1987 fikk han et massivt hjerteinfarkt og gjennomgikk en femdobbelt bypass-operasjon. Operasjonen ble gjennomført på Cornell Medical Center, New York Presbyterian Hospital av kardiologen dr. Wayne Isom. Som et resultat av hjerteinfarktet opprettet han i 1988 The Larry King Cardiac Foundation, som også blant annet David Letterman, som også hadde en quintruple bypassoperasjon, har gitt penger via American Foundation for Courtesy and Grooming, der han er president og største bidragsyter.

King ble tildelt en rekke hedersbevisninger.

29. juni 2010 annonserte han at han skulle slutte som programleder for Larry King Live, men at han fortsatt skulle lage såkalte specials for CNN. Kings første show for CNN var 3. juni 1985 og hans siste ordinære show var 16. desember 2010. Han var to dager senere, 18. desember, tilbake med en spesialepisode av *Larry King Live* om «The War Against Cancer». 17. januar 2011 overtok briten Piers Morgan for King med sitt *[[Piers Morgan Tonight]]*.

Et kjennetegn på hans utseende kan være at han ofte bruker bukseseler.

Han var i eldre alder leder for programmet *Politicking*. Dette var på Russia Television, et engelskspråklig fjernsynsselskap drevet av den russiske stat.

### Død
Den 2. januar 2021 ble det gjort kjent at King var blitt innlagt på sykehus i Los Angeles ti dager tidligere etter å ha testet positivt for covid-19. Den 23. januar døde han, 87 år gammel på Cedars-Sinai Medical Center i Los Angeles.

## Referanser


## Eksterne lenker
* 
* Larry King Live hos Internet Movie Database
* Larry King Cardiac Foundation
* Hjemmesiden til Larry King Live!
*
Erdal (Førde)

**Erdal** er ei grend ved Førde i Sunnfjord kommune i Vestland. Grenda ligger ved Førdefjorden ved riksvei 5 mellom Naustdal og Førde.

Det er dokumentert at det har holdt folk til her minst siden 1300-tallet gjennom et kunngjøringsdokument fra 1328.

## Referanser


## Eksterne lenker
* Oversiktsbilde over Erdal
Sierra Madre Occidental

**Sierra Madre Occidental** («Det vestlige Sierra Madre») er en fjellkjede i den vestlige delen av Mexico og sørvest i USA. 

Den strekker seg 1500 kilometer fra sørøst i Arizona gjennom Sonora, Chihuahua, Durango, Zacatecas, Aguascalientes til Guanajuato hvor den grenser mot Østlige Sierra Madre og Det transmeksikanske vulkanbeltet. Den høyeste toppen i fjellkjeden er Cerro Gordo i Durango.

## Referanser


## Eksterne lenker
*
Arbeidsgiver

En **arbeidsgiver** er en som yter vederlag i form av lønn til en person som er engasjert for å utføre arbeid. Dette gjelder også et enkeltstående oppdrag eller et spesielt avgrenset arbeid, når det foreligger et ansettelsesforhold, dvs et arbeidsforhold basert på en arbeidsavtale.

Det finnes en lang rekke rettsregler om partene og ytelsene i ansettelsesforhold, særlig det vi betegner som arbeidsrett og loven av 17. juni 2005 nr 61 om arbeidsmiljø, arbeidstid og stillingsvern mv. (arbeidsmiljøloven). Der er det lovbestemmelser for å sikre rettighetene for de ansatte hos en arbeidsgiver, for såvidt gjelder lønn, arbeidstid, arbeidsmiljø, vern mot diskriminering, permisjon, oppsigelse, avskjed m.v. Det finnes også forskrifter og andre lover av betydning for arbeidsgivere og arbeidstagere, bl.a. om helse, miljø og sikkerhet (HMS), og om rett til ferie.

For flere regler i skatte- og avgiftslovgivningen er det avgjørende om det foreligger et arbeidsgiverforhold eller ikke; bl.a. for arbeidsgiveravgift, skattetrekk og rapportering til myndighetene, eller for merverdiavgift.

Dersom det ikke er et ansettelsesforhold mellom den som betaler og den som gjør arbeidet, brukes betegnelser som «oppdragsgiver», kjøper o.l. I spesielle kontraktsforhold kan den som betaler være betegnet som kunde, klient, byggherre m.fl. I forholdet mellom profesjonelle tjenesteytere og privatfolk, betegnes den private parten som forbruker, for eksempel i loven om håndverkertjenester for forbrukere og bustadoppføringslova.

## Private og offentlige arbeidsgivere
En arbeidsgiver kan være en bedrift, bl.a. et aksjeselskap, en ideell eller kommersiell organisasjon, en forening eller en enkeltstående privatperson.

Offentlige myndigheter og organer er arbeidsgivere, bl.a. stat, kommune, direktorater, kirken, forsvaret osv.

## Flere typer lønn eller vederlag
En arbeidsgiver gir i noen tilfeller arbeidsvederlag i form av naturalytelser (for eksempel fri kost og losji) eller utgiftsgodtgjørelser (f. eks. bilgodtgjørelse).

Dersom betaling til arbeidstaker foregår uten lovpålagt skattetrekk, arbeidsgiveravgift og rapportering til skatte- og avgiftsmyndigheter, kaller vi det svart arbeid. Slikt arbeid kan medføre straff, tilleggsskatt og andre sanksjoner.

## Eksterne lenker
* Hovedside om ansettelse i Altinn/Starte og drive bedrift 
* Arbeidsgiverguiden i Altinn/Starte og drive bedrift
Cerro San José

**Cerro San José** er et fjell som ligger i de meksikanske delstatene Sonora og Chihuahua. Toppen rager 2&nbsp;700 meter over havet.
Arbeidstaker

**Arbeidstaker** er en person som utfører et arbeid for en arbeidsgiver. Begrepet brukes både om fast ansatte og de som har midlertidige arbeidsavtaler som vikariater, er lærlinger eller har engasjementer. Et annet uttrykk som blir brukt, er at de står i et tjenesteforhold.

Arbeidsforhold i Norge som avlønnes over en viss lovfestet verdi og hvor det ikke betales skatt, og arbeidsgiver ikke betaler arbeidsgiveravgift kalles svart arbeid.

## Referanser
Konversjon (religion)

**Konversjon** (fra latin *conversio*, «vende om») er i religiøs forstand det som skjer når en person går over fra en religion til en annen. Ordet brukes også når man bytter fra en konfesjon til en annen. En person som konverterer, kalles en *konvertitt*.

Religiøs omvendelse er å ta til seg et sett med trosretninger identifisert med ett bestemt religiøst trossamfunn til ekskludering av andre. Dermed vil «religiøs omvendelse» beskrive det å forlate tilslutningen til ett kirkesamfunn og knytte til seg et annet. Dette kan være fra ett til et annet kirkesamfunn innenfor samme religion, for eksempel fra Den norske kirke (protestantisk kristendom) til Den katolske kirke (romersk-katolisisme), eller omvendt; eller fra sunniislam til sjiaislam, eller omvendt. I noen tilfeller markerer religiøs konvertering «en transformasjon av religiøs identitet og symboliseres av spesielle ritualer».

Det vil ofte være en seremoni for å markere overgangen, og i en del trossamfunn en kortere eller lengre periode med undervisning før konversjonen. Dersom en som er barnedøpt konverterer til en pinsemenighet, vil vedkommende bli døpt igjen, da pinsebevegelsen har et baptistisk dåpssyn og krever «troendes dåp». Dette skjer ved full neddykking i vann. Kirkesamfunn som praktiserer barnedåp vil derimot ikke foreta gjendåp av konvertitter. 

Folk konverterer til en annen religion av forskjellige grunner, blant annet aktiv konvertering ved fritt valg på grunn av en endring i tro, sekundær konvertering (ved at ens ekteskapelig partner har en annen religion) og ekteskapelig konvertering, konvertering på dødsleie, konvertering av bekvemmelighetshensyn, og konvertering ved tvang. Menneskerettighetserklæringen definerer retten til å konvertere som en menneskerettighet (Artikkel 18).

Apostasi (fra gresk: αποστασία) betyr «frafall») er et begrep som brukes av medlemmer av en religion eller kirkesamfunn for å referere til noen som har forlatt den religionen eller kirkesamfunnet, enten til fordel for en annen religion, eller som står helt fritt uten religiøs forankring.

## Referanser


## Eksterne lenker
* «Jeg vil konvertere til annen religion. Hva gjør jeg?», *Ung.no*
* «Nytt praksisnotat om religiøs forfølgelse», ''Utlendingsnemnda'' (UNE), 13. oktober 2020
* Harline, Craig (4. oktober 2022): «Conversion: A Family Affair» , *Berfrois*
Naivisme

**Naivisme** eller **naiv kunst** , (latin, *navius*, medfødt) var en kunstretning som dukket opp mot slutten av 1800-tallet og var en reaksjon og et opprør mot den etablerte måten å male på. Den er ofte basert på barns eller psykisk utviklingshemmedes inntrykk.

Kunstnerne ville ikke lenger følge de strenge reglene for komposisjon av bilde som regjerte på den tiden. Enkelte kunne ikke nok om kunsten som håndverk – de bare satte i gang.

For mange av dem som nå kategoriseres som naivister, var det ingen hovedsak å bli katalogisert. De malte eller bygde slik de mente de skulle gjøre det, og ga i mange tilfeller en god dag i om noen «forsto» dem. Flere opplevde å bli anerkjente av samtidige «store» kunstnere eller bli oppdaget av kritikere og gallerister, uten at det syntes å gi seg utslag i endringer i stil. Enkelte døde fattige, og er blitt oppdaget og anerkjent senere.

## Kunstnere
### 1700-tallet
* Edward Hicks (1780–1849)
* Justus DaLee (1793–1878)
### 1800-tallet
* Ferdinand Cheval (1836–1924)
* Cándido López (1840–1902)
* Henri Rousseau (1844–1910)
* Alfred Wallis (1855–1942) 
* Grandma Moses (1860–1961)
* Niko Pirosmani (1862–1918)
* Camille Bombois (1883–1970)
* L.S. Lowry (1887–1976)
* Horace Pippin (1888–1946)
* Henry Darger (1892–1973)
* Miguel García Vivancos (1895–1972)
* Nikifor (1895–1968)

### 1900-tallet
* Janko Brašić (1906–1994)
* Nina Barka (Marie Smirsky) (1908–1986)
* Franjo Mraz (1910–1981)
* Ivan Generalić (1914–1992)
* Howard Finster (1916–2001)
* Markey Robinson (1918–1999)
* Ivan Rabuzin (1921–)
* Ferenc Kalmar (1928–)
* Chaibia Talal (1929–2004) 
* Bryan Pearce (1929–)
* Ivan Lacković Croata (1932–)
* Radi Nedelchev (1938–)
* Mario Perez (1943–)
* Derold Page (1947–) 
* Claudia Vecchiarelli (1978–)

## Se også
* Art brut (kunst), *outsider art*

## Eksterne lenker
* 
* Om Naivisme 
* Musée international d'art naïf
PC World

***PC World*** er et globalt PC-magasin som publiseres månedlig av IDG. 

## PC World Norge

I 1983 kjøpte Computerworld-forlaget det norske bladet "Hobbydata", som de omdøpte til "Mikrodata". Da den store veksten i hjemmedatamarkedet dabbet av utover i 1984 besluttet Computerworld Norge AS å legge opp til et mer profesjonelt rettet PC-tidsskrift. I mai 1985 (nr. 4) byttet de navn på bladet til PC mikrodata. Januar 1987 (nr. 1) byttet de navn på bladet igjen, denne gang til PC World Norge.

Siste utgave PC World Norge var nr. 5 -2013. 

## Referanser


## Eksterne lenker
* 
* PC World Norge
Mannen med den nakne pistol 33 1/3

***Mannen med den nakne pistol 33 1/3*** er en amerikansk komedie fra 1994, med bl.a Leslie Nielsen, George Kennedy, Priscilla Presley, O.J. Simpson, Anna Nicole Smith. Filmen er basert på TV-serien *[[Police Squad]]* og ble produsert av Paramount Pictures og regissert av Peter Segal.

## Sammendrag
Frank Drebin har trukket seg fra jobben sin i politiet, og lever nå et tilsynelatende lykkelig og rolig liv sammen med sin kone, Jane Spencer Drebin. Under overflaten er Frank imidlertid ikke fornøyd med hans nye tilværelse, og han og Jane begynner med ekteskapsrådgivning. Seks måneder etter at Frank pensjonerte seg får han besøk av tidligere kollegaer Ed Hocken og Nordberg, som ber om Dreblins hjelp med en etterforskning. Politiet har nylig fått opplysninger om Rocco Dillon, som for tiden sitter i fengsel, og er mistenkt for å ha hjulpet terrorister å planlegge en større terror-aksjon mot amerikanske interesser. Frank husker Roccos kjæreste Tanya Peters fra en etterforskning mange år tidligere. Han samtykker i å hjelpe Ed og Nordberg, og han begynner med å besøke klinikken hvor Peters arbeider.

Frank Dreblin, i forkledning, besøker klinikken og skriver Peters sin adresse på et lommetørkle. Men han mister denne beskjeden før han rekker å gi den videre til Ed. Frank har også problemer med sin kone Jane som velger å flytte ut av hjemmet deres. Med ingenting å tape, melder Frank seg frivillig til å gå undercover i fengsel, i ett forsøk på å bli kjent med Rocco Dillon og finne ut mer om terror-planene deres. Frank blir plassert i samme celle som Rocco i fengsel, og bruker navnet Nick "The Slasher" McGuirk. Han får Roccos tillit etter å ha beskyttet rømningsplanene deres fra en fengselsvakt, og forårsaket et opprør i fengslet. Rocco og Frank stikker av sammen gjennom en hemmelig tunnel ut av cellen deres, og de blir plukket opp av Roccos mor Muriel. Frank forsøker å finne informasjon om planene deres fra Rocco og Muriel, men de stoler ikke på ham, og de nekter å fortelle ham noen detaljer. Endelig avslører Rocco planen hans for Frank: Bomben hans skal gå av under en Oscar-utdeling. Ved pris-utdelingen kommer Frank seg inn på showet for å lete etter bomben.

## Skuespillere
* Leslie Nielsen som Frank Drebin
* Priscilla Presley som Jane Spencer Drebin
* George Kennedy som politi-etterforsker Ed Hocken
* O. J. Simpson som politi-etterforsker Fred Nordberg
* Fred Ward som Rocco Dillon
* Kathleen Freeman som Muriel
* Anna Nicole Smith som Tanya Peters
* Ellen Greene som Louise
* Ed Williams som Ted Olsen
* Raye Birk som Pahpshmir
* James Earl Jones i en cameo som ham selv.
* Olympia Dukakis som seg selv.
* Raquel Welch som henne selv.
* "Weird Al" Yankovic som seg selv.
* Vanna White som seg selv.
* Pia Zadora som seg selv.
* Mary Lou Retton som seg selv.

## Referanser


## Eksterne lenker
*
GIF

**GIF** (Graphics Interchange Format) er et 8-bit-per-piksel bitmap-billedformat som brukes for å lagre bilder. Formatet bruker en palett med opptil 256 forskjellige farger fra 24-bit RGB-fargerommet. Formatet ble introdusert av CompuServe i 1987 og har siden blitt brukt i stor utstrekning på World Wide Web på grunn av at formatet er vidt støttet og er lett å porte. Formatet støtter også animasjon og tillater dessuten separate paletter på 256 farger for hvert bilde.

Et GIF-bilde bruker tapsfri komprimering slik at filstørrelsen til et bilde kan reduseres uten å endre den visuelle kvaliteten, så lenge bildet kan vises med maksimalt 256 farger. Denne begrensningen gjør GIF-formatet upassende for fargefotografier (som sees stort sett i JPEG-formatet) og andre bilder med kontinuerlige farger. Formatet er passende for enkle bilder som grafikk eller logoer.

Mange programmerere ble overrasket da kompresjonsalgoritmen som brukes av GIF var patentert av Unisys, og at de måtte betale for å lage programmer som genererte GIF filer. Ønsket om et lignende format med færre lovlige begrensninger (og færre tekniske begrensninger som antall farger) førte til utviklingen av PNG (Portable Network Graphics) standard.

Software Freedom Law Center hadde slått fast at siden 1. oktober 2006 er det ingen betydelige patentkrav ved bruk av GIF formatet.

Selv om den originale GIF og tilhørende patenter hadde gått ut, ble PNG fremdeles regnet som et teknisk overlegent alternativ og har blitt det tredje mest brukte bildeformatet på nettet.

## Referanser
Audio Interchange File Format

**Audio Interchange File Format** (AIFF) er et filformat for lyd. Det var opprinnelig et Mac-format utviklet av Apple. AIFF er et ukomprimert format. Apple har i OS X gått over til  det beslektede beslektede AIFC (eller AIFF-C), som både kan lagre ukomprimert lyd og komprimerte formater. AIFF benyttes som lagringsformat i enkelte profesjonelle lydproduksjonsprogrammer, som for eksempel i ProTools.
Skattemelding

**Skattemelding** (tidligere **selvangivelse**) er informasjon om hva hver enkelt innbygger har i inntekter, utgifter, formue og gjeld i form av et skjema, enten på papir eller på Skatteetatens nettsted som innbyggerne enten må fylle ut, eller godkjenne forhåndsutfylt skjema. Dette skal til sammen danne grunnlaget for hvor mye den enkelte skal betale i skatter og avgifter. Systemet med å levere skattemeldingen ble innført i Norge i 1911.

## Norge
I Norge ble skattemeldingen kalt selvangivelse frem til 1. januar 2017. Den skal leveres til Skatteetaten, og skal inneholde alle beløp som er innberettet fra arbeidsgivere, NAV, banker, forsikringsselskaper og Verdipapirsentralen. Alle som har en formue eller inntekt er pliktige til å levere en skattemelding. De eneste som ikke er pliktige til å levere skattemeldingen, er pensjonister som ikke har noen formue eller inntekt av betydning.

Den 1. januar 2008 ble det innført fritak fra leveringsplikt for skatteytere som mottar en korrekt og fullstendig forhåndsutfylt skattemelding.

## Danmark
I Danmark er *selvangivelsen* en årlig melding over inntekt, fradrag og lignende, som en skattepliktig person må innsende til SKAT. Selvangivelsen foregår elektronisk, og SKAT mottar automatisk opplysninger fra arbeidsgivere, banker, A-kasser, veldedige organisasjoner mv., således at den skattepliktige kun må utfylle manglende tall, og i mange tilfelle slett ikke behøver å angi noe.

Meldingen danner utgangspunkt for skatteberegningen.

## Sverige
Selvangivelsen (*självdeklarationen*) skal leveres til Skatteverket senest den 2. mai (eller, om den 2. mai er en lørdag eller helligdag, nærmeste påfølgende hverdag). Samme dag skal også den skatt som selvangivelsen angir være innbetalt på den skattskyldiges skattekonto.

## Se også
* Inntektsfradrag
* Skattefradrag
* Særfradrag

## Referanser
Socialistische Partij

**Socialistische Partij** (**SP**) er et nederlandsk sosialistisk  parti. Det ble dannet i 1971 som et maoistisk parti, men forlot i 1991 formelt «marxismen-leninismen» som grunnlag, etter i praksis å ha gått bort fra disse dogmene lenge før.

I 1994 fikk partiet sine første parlamentsmedlemmer, og i 1999 fikk det valgt sitt første medlem i Europaparlamentet, der det nå har to representanter. Partiet tilhører venstregruppa GUE/NGL. Socialistische Partij gjorde sitt beste parlamentsvalg i 2006, da partiet fikk 16,6 % av stemmene og ble tredje størst i Tweede Kamer.

## Oppslutning ved parlamentsvalg

## Referanser


## Eksterne lenker
* 
*
Wouter Bos

**Wouter Bos** (født 14. juli 1963 i Vlaardingen) var en nederlandsk politiker. Han var fraksjonsleder for Partij van de Arbeid (*Arbeiderpartiet*) i Tweede Kamer og var partileder fra 12. november 2002 til 25. april 2010. Mellom år 2000 og 2002 var Bos finansminister i den nederlandske regjeringen før han fra 2002 til 2007 satt Tweede Kamer. Fra 22. februar 2007 til 23. februar 2010 var han visestatsminister.

## Referanser


## Eksterne lenker
*
Robert Campin

**Robert Campin** (født omkring 1375 i Tournai, død 24. april 1444 i Tournai) var en flamsk maler, knyttet til renessansen.

Campins verker, som innledningsvis bærer sterke drag av det franske bokmaleriet vitner gjennom den eksakte gjengivningen av den minste detalj om hans store iakttagelsesinstinkt. Dessuten kjennetegnes de av en streben mot plastisk utformede figurer og et forsøk på å gjengi en opplevet, ikke-matematisk utregnet dybde i romskildringen. 

På grunn av disse fornyelser regnes Campin å være en av grunnleggerne av det eldre nederlandske maleriet. Hans mest berømte elev er Rogier van der Weyden, som i sin tur virket inspirerende på Campins bilder, hvilket man tydelig også kan avlese i dem.

## Utvalgte verker
* *Den hellige Treenigheten* (omkring 1410)
* *Kristi fødsel* (omkring 1425)
* *[[Bebudelsen (Campin)|Mérodealteret]]* (omkring 1427)
* *Illgjerningsmannen Gesinas* (cirka 1430)
* *Werlalteret* (1438)

## Se også
* Tidlig nederlandsk maleri

## Referanser


## Eksterne lenker
*
Volkspartij voor Vrijheid en Democratie

**Volkspartij voor Vrijheid en Democratie** (norsk: *Folkepartiet for frihet og demokrati*), best kjent ved forkortelsen **VVD**, er et liberalt politisk parti i Nederland.

## Historie
Partiet ble dannet i 1948, med utgangspunkt i den sekulariserte middelklassen. Det tilhører den liberale tradisjonen, som ønsker å begrense statens makt. Det regnes som det mest konservative blant de største partiene i landet.

Ved valget til Tweede Kamer i 2010 ble  partiet landets største, og fikk 31 av kammerets 150 folkevalgte representanter. Ved valget i 2012 befestet partiet sin stilling i parlamentet og fikk 41 representanter.  

Ayaan Hirsi Ali representerte partiet i Tweede Kamer fra 30. januar 2003 til 16. mai 2006.
## Referanser


## Eksterne lenker
* 
*
Tournai

**Tournai** (på nederlandsk: **Doornik**, på latinsk: *Tornacum*) er en fransktalende kommune og by i Belgia, beliggende 85 kilometer sydvest for Brussel, ved elven Schelde, i provinsen Hainaut og regionen Vallonia. Innbyggertallet var 67&nbsp;341 i 2004.

Sammen med Tongeren, er Tournai den eldste byen i Belgia, og byen har spilt en viktig rolle for landets kulturhistorie.

## Geografi
Tournai er beliggende i lavlandene i Belgia, ved den sydlige randen av den flamske slette. Administrativt er byen en del av provinsen Hainaut, og dermed en del av Vallonia-regionen og det fransktalende Belgia. Tournai har sine egne arrondissementer.

Et flateinnhold på 213,75 km² gjør den til den største kommunen i areal i Belgia; den er også den største i befolkning i Vest-Hainaut. Distriktet Tournai består av de tidligere distriktene Ere, Saint-Maur, Orcq, Esplechin, Froyennes, Froidmont, Willemeau, Ramegnies-Chin, Templeuve, Chercq, Blandain, Hertain, Lamain, Marquain, Gaurain-Ramecroix, Havinnes, Beclers, Thimougies, Barry, Maulde, Vaulx, Vezon, Kain, Melles, Quartes, Rumillies, Mont-Saint-Aubert, Mourcourt og Warchin.

## Historie
Under Hundreårskrigen beleiret kong Edvard III av England Tournai i 1340.

## Personer født i Tournai

* Gilles Li Muisis, fransk kronikør og poet (13. århundre)
* Rogier van der Weyden, flamsk maler (15. århundre)
* Jacques Daret, flamsk maler (15. århundre)
* Pierre de La Rue, fransk-flamsk komponist (15. århundre)
* Perkin Warbeck, bedrager og kandidat til Englands trone (15. århundre)
* Charles Blount, hoffman (16. århundre)
* Donat Casterman, utgiver (18. århundre)
* Piat Sauvage, maler (19. århundre)
* Louis Gallait, maler (19. århundre)
* Jean-Baptiste Moëns, filatelist (19. århundre)
* Jules Bara, statsmann (19. århundre)
* Georges Rodenbach, symbolistisk poet og romanforfatter (19. århundre)
* Hélène Dutrieu, syklist og pilot (19. og 20. århundre)
* Marc Quaghebeur, forfatter (20. århundre)
* Xaveer De Geyter, arkitekt (20. århundre)

## Referanser


## Eksterne lenker
*
Utmarksslått

**Utmarksslått** er en eng som ligger i utmark hvor det blir slått gress til innhøsting – ordet kan også betegne det å slå gress i utmark; *å drive utmarksslått*. I Norge var dette vanlig fram til etterkrigstiden. Man slo gresset med ljå, tørket det til høy på stedet.

I tilknytning til en utmarksslått lå det ofte en bygning for å lagre høy slik at hjemkjøringen kunne skje med hest og slede på vinterføre. Det var gjerne ei mindre løe, som ofte ble kalt for utløe. 

## Eksterne lenker
*Utmarksslått faktaark.naturbase.no
Jan Marijnissen

**Jan Marijnissen** (egentlig Johannes Guillaume Christianus Andreas Marijnissen), født i Oss, 8. oktober 1952 er en nederlandsk politiker. Han er siden 1994 fraksjonsleder for Socialistische Partij (SP) i Tweede Kamer, og siden 1988 partileder.

## Referanser


## Eksterne lenker
*
Eplemost

**Eplemost** er en most drikk av råsaft fra pressede epler.

Epler som brukes til å lage eplemost skal være modne, rene og uten råte.

Et optimalt modent eple kjennetegnes ved at frøene er svarte, blanke og har et sprøtt fruktkjøtt. Kvaliteten avhenger også av typen eple som skal presses, enkelte sorter gir mer smak og andre mindre.

Eplemost kan også bli fremstilt av konsentrert eplemost som er blandet opp igjen med vann til samme volum som basisproduktet. For at eplemosten skal holde seg, blir den varmet opp under tappeprosessen (pasteurisert). Mindre presserier har etter hvert begynt å tilby eplemost med store variasjoner i smak, farge og konsistens etter hvilke eplesorter som er benyttet.

Eplenektar er en drikkeklar fruktnektar som består av minst 50 % råsaft fra eple. Eplesaft tilsatt kullsyre kalles brus og er en leskedrikk med eplesmak.

## Referanser


## Eksterne lenker
*
Piero del Pollaiuolo

**Piero di Jacopo d'Antonio Benci**, bedre kjent som **Piero del Pollaiuolo** (født ca. 1441 i Firenze, død i 1496 i Roma), var en italiensk maler i ungrenessansen. Han arbeidet ofte med sin bror, Antonio del Pollaiuolo.

## Referanser


## Eksterne lenker
*
Innocens VIII

**Innocens VIII** (*Giovanni Battista Cibò*) (født i 1432 i Genova i adelsrepublikken Genova, død 25. juli 1492 i Roma) var pave 29. august 1484 &ndash; 25. juli 1492. 

Han var sønn av den romerske senator Aran Cibò og Teodorina de' Mari. Etter en utsvevende ungdom der han ble far til to barn utenfor ekteskap, Franceschetto og Teodorina, lot han seg prestevie og gikk i tjeneste hos kardinal Calandrini. Han ble utnevnt til biskop av Savona i 1467. I 1473 tok han et steg oppover da han ble kardinal, med Santa Cecilia in Trastevere som tittelkirke. At han i 1484 besteg pavestolen, skyldtes hovedsakelig støtte fra kardinal Giuliano della Rovere, den senere pave Julius II.

I en bulle fra 1484 kalt *Summis desiderantes affectibus* fremkommer at Innocens trodde på heksekunst slik den beskrives i Bibelen. Bullen tilkjennega at paven ga inkvisitorene Heinrich Kramer og Jakob Sprenger myndighet til å innlede inkvisitoriske prosesser mot mistenkte hekser og kjettere i Tyskland og andre områder. Videre ga bullen Kramer og Sprenger immunitet fra «å bli trakassert eller forhindret på noe vis», og biskopen av Strassburg pålegges å yte inkvisitorene all mulig bistand i deres arbeid. 

Tittelen *Padre della patria* (= Fedrelandets far) ble foreslått som passende for ham, siden han hadde seksten barn utenfor ekteskap.

Gravmonumentet hans er Peterskirkens eldste monument over en pave, og ble utført av Piero og Antonio del Pollaiuolo. Det stod ferdig i 1498, og er todelt med en skulptur av paven liggende på sin sarkofag, og en annen høyere oppe, sittende på en trone med et grep rundt øverste del av en kopi av Longinus' hellige lanse. Denne oppbevares også i Peterskirken.

Fra medisinsk litteratur kjennes ulike versjoner av en historie der den aldrende Innocens VIII skal ha tatt blod fra unge menn i et forsøk på å bedre egen helse. Den samtidige historikeren Stefano Infessura (ca 1435 - ca 1500)[Stefano Infessura, ''Catholic encyclopedia (1913)](https://en.wikisource.org/wiki/Catholic_Encyclopedia_(1913)/Stefano_Infessura?cpPosIndex=1) beskrev hvordan tre unge menn ved god helse mottok en dukat hver for å la seg årelate for pavens skyld. Årelating av den syke var vanlig praksis, men her ble angivelig de tre ungdommene årelatt til døden. «Paven drakk blodet deres mens det stadig var varmt og friskt, for å få kreftene tilbake», skrev Infessura, men det hjalp ikke på livskraften. Paven døde like fullt, men denne apokryfe historien har fått sitt eget liv.

## Referanser


## Eksterne lenker
*  Biografi på The Cardinals of the Holy Roman Church
Tintoretto

**Jacopo Comin**, også **Jacopo Robusti**, men bedre kjent som **Tintoretto** (født i 29. september 1518 i Venezia, død 31. mai 1594 i Venezia), var en italiensk maler, virksom i Venezia.  Kallenavnet *Tintoretto* («den lille maleren») fikk han, ettersom han var sønnen til en *tintore* («maler»). 

## Liv og verk

Tintorettos arbeider er tydelig påvirket av Michelangelo og hans svulmende former i gjengivelsen av menneskekroppen; dette foregriper klart barokken. Hans uttalte ideal var da også "tegne som Michelangelo, male som Tizian". Tintoretto nådde aldri Tizians og Veroneses maleriske kvaliteter, men han tok det igjen i visjonær og mystisk-religiøs kraft i sine bilder. 

Hans komposisjoner er storslåtte og perspektivisk ofte meget komplekse og bisarre. Tintoretto står for den mest manieristiske av høyrenessansens mestere, og med sine chiarascuoro-effekter får han også betydning for Caravaggio og barokken. Et godt eksempel på dette er «Den hellige Markus' kropp berges» (omkring 1562), hvilket kan beskues på *Gallerie dell'Accademia* i Venezia.

Hans største konkurrent om de mange oppdragene i Venezia var Tizian, noe som førte til at Tintoretto dumpet prisene. Tintorettos verksted var svært produktivt, hvilket iblant ledet til kvalitetsbrister i verkene. Hans beste arbeider vitner allikevel om at han tilhørte manierismens største mestere og kunne måle seg med Tizian.

Tintorettos sannsynligvis mest kjente verk er «Korsfestelsen» (1565) og «Nattverden» (1592–1594).

## Referanser


## Eksterne lenker
*
Veronese

**Paolo Cagliari** eller **Paolo Caliari**, bedre kjent som **Paolo Veronese** (født i Verona i 1528, død i Venezia 19. april 1588), var en viktig venetiansk renessansemaler.  Han var kjent som Veronese på grunn av hans fødested Verona. Han var en av de største mestrene innenfor 1500-tallets venetianske maleri.

## Liv og verk
Veronese studerte den lokale kunsten i Verona i sin ungdom og dro så i kort tid til Mantova i 1548, hvor han skapte fresker i katedralen, før han slo seg ned i Venezia. Han studerte under Giovanni Francesco Caroto, som også var fra Verona.

De fleste av hans arbeider er livlige fortellende sykluser, utført i en dramatisk og fargerik manieristisk venetiansk stil, full av majestetiske arkitektoniske bygninger og glitrende venetiansk prakt.
Sammen med Tizian og Tintoretto er han med å utgjøre triumviratet av store malere i den sene renessansen i Venezia. Han er kjent som en stor kolorist og for sine illusjonistiske dekorasjoner i både fresker og oljemalerier. Hans store malerier av bibelske etegilder utført for bedehus og klostre i Venezia og Verona er betydelige. Han produserte også mange altertavler, historiske og mytologiske malerier, portretter og betydelige kompositoriske skisser med penn, vannmaling i blekk, figurstudier i kritt og *[[chiaroscuro]]*-skikkelser.

Paolo Veronese kom i alvorlig konflikt med inkvisisjonen for sin måte å fremstille religiøse motiv som om det bare var snakk om festivalscener, for eksempel «Bryllupet i Kana» (1563) og «Gjestebudet i Levis hus» (1573). Han ble visstnok sensurert, men hans rykte led ikke noen permanent skade.

Han produserte også altertavler, mytologiske malerier og portretter og et stort antall komposisjonelle skisser i penn og blekk og figurstudier i kull. Han stod i spissen for et familieatelier som forble aktivt etter hans død i Venezia i 1588. Blant hans elever var Giovanni Antonio Fasolo.

File:Paolo Veronese, avtoportret.jpg|Paolo Veronese, selvportrett
File:Susana y los viejos (El Veronés).jpg|«Susanna»
File:Saint Jerome meditating.jpg|«Hieronymus»
File:Paolo Caliari, called Veronese - Judith with the Head of Holofernes - Google Art Project.jpg|«Judit»
File:Veronese.Lucretia01.jpg|«Lucretia»
File:Sacrifice of Isaac (Veronese).jpg|«Isak»


File:Paolo Veronese - Cristo e la Samaritana (KHM).jpg|«Jesus og samaritiske kvinnen»
Fil:The Feast in the House of Levi by Paolo Veronese (edited 2).jpg|«Gjestebudet i Levis hus» (1573).  *Gallerie dell'Accademia*, Venezia.
 

## Referanser


## Eksterne lenker
*
Venetiansk maleri

Det **venetianske maleriet** var en skole innenfor det italienske maleriet som opplevde sin blomstringstid på 1500- og 1700-tallet.

På 1500-tallet ble det venetianske maleriet utviklet under påvirkning fra Padovaskolen og Antonello da Messina som introduserte brødrene van Eycks oljemalingsteknikk. Det kjennetegnes av en varm fargeskala og en malerisk utnyttelse av fargen. Tidligere mestere var familiene Bellini og Vivarini, fulgt av Giorgione og Tizian, senere Tintoretto og Veronese.

På 1700-tallet opplevde det venetianske maleriet en renessanse takket være Tiepolos dekormaleri og Canalettos, Giambattista Pittonis og Guardis panoramautsikter.

## 1800-tallet
Antonio Rotta (1828–1903) var en av de fremste representantene for sjangermaleri i Europa på 1800-tallet. Han etterlot seg et omfattende kunstnerisk verk som kombinerer enestående teknisk dyktighet, moralsk dybde og en skarp forståelse av de sosiale forholdene i samtiden. I sin levetid ble han kjent som «malerfilosofen». Rotta var en av de første italienske kunstnerne som oppnådde varig internasjonal anerkjennelse; hans verk ble samlet av samlerne og museer i Wien, Paris, München og New York. Maleriene hans, ofte viet til barndom, hjemlig fromhet og de stille lidelsene til arbeiderklassen, er preget av en etisk billedfortelling som foregriper verisme og moderne humanistisk empati. Han deltok på Verdensutstillingen i Wien (1873) og Verdensutstillingen i Paris (1878), og hans verk er inkludert i samlingen til Venezia moderne kunstgalleri. Interessen fra Europas adel befestet hans rolle som en sentral skikkelse i italiensk malerkunst på 1800-tallet. Et av hans mest kjente malerier, *En venetiansk fest* (1863), ble solgt på auksjon hos Sotheby’s i London for over 150 000 euro. Ifølge nyere markedsanalyser viser Rottas kunstverk en stabil verdistigning, og flere internasjonale samlere anser ham som en av de mest lovende kunstnerne innen 1800-tallets italienske maleri. Hans mest komplekse verker, med historiske og moralske temaer, forventes å kunne oppnå sekssifrede beløp i spesialiserte kunstmarkeder i løpet av de kommende årene.

## Referanser
Partij voor de Vrijheid

**Partij voor de Vrijheid** (**PVV**) (norsk: *Parti for friheten*) er et nederlandsk politisk parti, grunnlagt 22. februar 2006.

Partilederen Geert Wilders var tidligere medlem av Volkspartij voor Vrijheid en Democratie (VVD). Han brøt med dette partiet i september 2004, offisielt på grunn av uenigheter om Tyrkias medlemskap i EU. Han ble leder av PVV i etableringsåret 2006., og er fremdeles leder i dag. Wilders er også det eneste medlemmet i partiet, noe som gjør det enklere for ham å styre partiets politikk dit han vil.

## Valgresultater
Ved valget til Tweede Kamer den 15. mars 2017 oppnådde partiet 13,1 % oppslutning, noe som gav 20 seter i kammeret. Dette var en fremgang fra valget i 2012 og de endte opp som det neste største partiet etter VVD.

Ved valget i 2023 ble partiet parlamentets største.  

## Referanser


## Eksterne lenker
*